ΚΑΝΟΝΙΣΜΟΣ (ΕΚ) αριθ. 106/2000 ΤΗΣ ΕΠΙΤΡΟΠΗΣ της 18ης Ιανουαρίου 2000 για την κατάργηση του κανονισμού (ΕΚ) αριθ. 2341/1999 της 3ης Νοεμβρίου 1999 σχετικά με τη διακοπή της αλιείας παπαλίνας από σκάφη που φέρουν σημαία Δανίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής(1), όπως τροποποιήθηκε τελευταία με τον κανονισμό (ΕΚ) αριθ. 2846/98(2), και ιδίως το άρθρο 21 παράγραφος 3, Εκτιμώντας τα ακόλουθα: (1) με τον κανονισμό (ΕΚ) αριθ. 2341/1999 της Επιτροπής(3), διακόπηκε η αλιεία παπαλίνας στα ύδατα των υποδιαιρέσεων CIEM IIa (ζώνη ΕΚ), IV (ζώνη ΕΚ) από σκάφη που φέρουν δανική σημαία ή είναι νηολογημένα στη Δανία· (2) στις 7 Δεκεμβρίου 1999, το Συμβούλιο τροποποίησε για δεύτερη φορά τον κανονισμό (ΕΚ) αριθ. 48/1999(4) περί καθορισμού, για ορισμένα αποθέματα και ομάδες αποθεμάτων ιχθύων, των συνολικών επιτρεπομένων αλιευμάτων για το 1999 και ορισμένων όρων υπό τους οποίους μπορούν να αλιεύονται· (3) αυξήθηκε σε 187380 τόνους η διαθέσιμη στη Δανία ποσόστωση για παπαλίνα στις υποδιαιρέσεις ICES IIa (ζώνη ΕΚ), IV (ζώνη ΕΚ)· (4) ως εκ τούτου θα πρέπει να επιτραπεί η αλιεία παπαλίνας στα ύδατα των υποδιαιρέσεων CIEM IIa (ζώνη ΕΚ), IV (ζώνη ΕΚ) από σκάφη που φέρουν δανική σημαία ή είναι νηολογημένα στη Δανία· πρέπει να καταργηθεί επομένως ο κανονισμός (ΕΚ) αριθ. 2341/1999 της Επιτροπής, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Καταργείται ο κανονισμός (ΕΚ) αριθ. 2341/1999. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 18 Ιανουαρίου 2000.

[Source: multi_eurlex | Tokens: 1685]